“Incloure per afavorir l'escolaritat”, una jornada amb motiu del Dia Internacional de la Ciutat Educadora
29 de novembre 2023

La jornada “Incloure per afavorir l'escolaritat” comptarà amb diverses ponències i experiències este dijous 30 de novembre, amb motiu del Dia Internacional de la Ciutat Educadora, en la Sala d'actes del Centre Cívic Antic Sanatori (av. de la Hispanitat, s/n, el Port de Sagunt) i està dirigida a la comunitat educativa, personal dels ajuntaments de l'entorn vinculat a Educació, Serveis Socials, Policia, Esports i altres implicats en l'atenció a menors.

L'objectiu d'esta jornada és reflexionar, posar en comú problemàtiques i resolució dels problemes amb caràcter constructiu i compartir experiències i coneixements.

Esta jornada, que està organitzada per l'Ajuntament de Sagunt, la Generalitat Valenciana, el CEFIRE Sagunt i Sagunt Ciutat Educadora, començarà a les 8.45 hores amb l'acreditació i la inauguraran a les 9 hores el regidor del departament d'Educació, Raúl Palmero, i l'alcalde de Sagunt, Darío Moreno.

Al llarg del matí hi haurà diverses ponències com “Altes capacitats intel·lectuals”, a càrrec del director de la UEO de Xàtiva d'Altes Capacitats, Salvador Borrás Sanchis, o “Acompanyar les diversitats de l'escola” a càrrec de l'assessora de la UEO d'Igualtat i Diversitat de València, Rosa Sanchis Caudet.

També hi haurà diferents experiències, que tindran lloc a partir de les 12.20 hores, que tractaran sobre l'aula d'excel·lència i la inclusió. Així mateix, també s'ha organitzat una videoconferència titulada “Canvi de mirada. Inclusió i noves metodologies mitjançant actuacions d'èxit innovadores”.

Per a inscriure's caldrà enviar a [jornadaabsentismeescolar@aytosagunto.es](mailto:jornadaabsentismoescolar@aytosagunto.es) el nom, cognoms, correu electrònic i telèfon de la persona interessada.

                 ![](/media/mc5ogrum/cartel_c.jpg?width=302&height=429&mode=max)![](/media/xcedqhv2/programació_c.jpg?width=301&height=427&mode=max)

*   [](http://www.facebook.com/sharer.php?u=https://aytosagunto.es/va/actualitat/incloure-per-afavorir-l-escolaritat-una-jornada-amb-motiu-del-dia-internacional-de-la-ciutat-educadora/ "Facebook")
*   [](http://twitter.com/share?url=https://aytosagunto.es/va/actualitat/incloure-per-afavorir-l-escolaritat-una-jornada-amb-motiu-del-dia-internacional-de-la-ciutat-educadora/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/incloure-per-afavorir-l-escolaritat-una-jornada-amb-motiu-del-dia-internacional-de-la-ciutat-educadora/ "Linked In")
*   [](mailto:?body=https://aytosagunto.es/va/actualitat/incloure-per-afavorir-l-escolaritat-una-jornada-amb-motiu-del-dia-internacional-de-la-ciutat-educadora/)